
[bookmark: Tyyppi]Kirjallinen kysymys
[bookmark: Otsikko]korkeakoulutustavoitteesta

[bookmark: Kohde]Eduskunnan puhemiehelle

[bookmark: Perustelut]Kesäkuussa hyväksytty korkeakoulutuksen ja tutkimuksen visio 2040 asettaa tavoitteeksi, että nuorista aikuisista 60 prosenttia on korkeakoulutettuja. Tähän pyritään erityisesti sujuvoittamalla nuorten pääsyä korkeakoulutukseen. Vision mukaan yhteiskunta antaa jokaiselle suomalaiselle lupauksen maksuttomasta korkeakoulututkinnosta, ja korkeakoulutuksen on oltava laadukasta. Myös julkisen resursoinnin sekä korkeakoulujen vakaan ja ennakoitavan perusrahoituksen on vision mukaan huomioitava korkeakoulutuksen ja tutkimuksen rooli yhtenä merkittävimmistä kasvun lähteistä. 

Nuorilla aikuisilla tarkoitetaan yleensä 25–34-vuotiaita. Tämä ikäluokka on aloittanut siirtymisen korkeakoulutukseen jo tämän vuoden yhteishaussa. Tavoitteen toteutuminen ei siis voi jäädä odottamaan vuosia kestäviä kehityshankkeita. Hallituksen ensi vuoden talousarvio ei kuitenkaan huomioi tavoitetta. Visiossa ei myöskään määritellä tarkemmin, mitä tavoitteen saavuttaminen edellyttää korkeakoulujen opiskelijamääriltä ja resursseilta.


[bookmark: Ponsi]Edellä olevan perusteella ja eduskunnan työjärjestyksen 27 §:ään viitaten esitän asianomaisen ministerin vastattavaksi seuraavan kysymyksen:

Miten hallitus aikoo arvioida, paljonko korkeakoulujen opiskelupaikkoja on lisättävä 60 prosentin tavoitteen saavuttamiseksi ja paljonko lisärahoitusta se edellyttää ja
mihin toimiin hallitus aikoo ryhtyä, jotta tavoitteen edellyttämä osuus ikäluokasta pääsee aloittamaan korkeakouluopinnot jo ensi vuoden yhteishaussa?

Helsingissä 19.10.2026


Pia Lohikoski [vas]

